






TEREMBÉRLETI SZABÁLYZAT




(A Művelődési Házban lévő nagyterem használatára, valamint rendezvények szervezésére, lebonyolítására)






















Sötét György							Vas Veronika
polgármester							kirendeltség-vezető








A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I. § (3) bekezdése értelmében
A települési önkormányzat gazdálkodási, költségvetési vagy vagyongazdálkodási előnyök esetén engedélyezi az általa fenntartott közösségi színtér, illetve közművelődési intézmény más célra történő átmeneti igénybevételét.

A művelődési ház területei, helyiségei és eszközei elsődlegesen a közművelődési feladatellátást kell, hogy szolgálják. Használatuk átengedésére kizárólag abban az esetben kerülhet sor, ha az átengedés a közművelődési alap feladatellátásban nem okoz zavart.

Bérbe adható helyek, helységek:
- Kultúrház Nagyterem

I. A szabályozás hatálya
A szabályzat hatálya kiterjed a községi önkormányzat tulajdonában lévő, a közművelődés színteréül szolgáló 8242 Balatonudvari, Kerkápoly u. 23. szám alatti művelődési ház (Kultúrház épületegyüttesére és építményére, azok helyiségeire (kivéve könyvtár), valamint eszközeire.

A rendelet hatálya a 90 napot meghaladó bérleti szerződésekre nem terjed ki, azokra a mindenkor hatályos vagyongazdálkodási rendelet szabályait kell alkalmazni.


II. A bérbeadás általános feltételei
1. A művelődési ház területeit, helyiségeit ideiglenes használatra (továbbiakban: bérletre) a jelen szabályzatban meghatározott térítés mellett csak abban az esetben lehet átengedni, ha az átengedés a művelődési ház rendeltetésszerű működését nem zavarja, hírnevét a bérlőtevékenysége nem csorbítja.
2. Kulturális, társadalmi és egyéb rendezvények céljára helyiségeket bérbe adni elsősorban hétvégén lehet. Kereskedelmi célú bérbeadásra (árusítás) hétköznap is van lehetőség, amennyiben e tevékenység a művelődési ház napi tevékenységét nem zavarja.

III. A bérleti jogviszony létesítésének szabályai
A bérleti szerződések típusai:
a) Eseti bérbeadás: Az egybefüggően 30 napot meg nem haladó, illetve meghatározott
napokra történő bérbeadás.

b) Tartós bérbeadás: Rendszeres és 1 hónapot meghaladó, de kilencven nap időtartamot el nem érő folyamatos bérbeadás.

A bérlés feltételeiről és a bérleti díjról a:
III. a) pont esetében a polgármester a szabályzat feltételei szerint, 
III.  b) pont esetében a képviselő-testület dönt.



Bérlésére jogosult:
· Jogi személy
· Jogi személyiség nélküli társaság
· Egyéni vállalkozó
· Magánszemély
· Egyesület

Bérbeadás az alábbiakban felsorolt események céljából lehetséges:
· Házasságkötés és családi esemény
· Kulturális
· Társadalmi
· Oktatási
· Sport
· Egyéb
· Pártrendezvények

A bérleti szándékot tartalmazó kérelmet az engedélyezésre jogosult személyhez írásban kell benyújtani.

A kérelemben fel kell tüntetni:
•a kérelmezőadatait, elérhetőségét,
•az igényelt helyiség, terület megnevezését,
•a használat tervezett időtartamát,
•a bérbevétel célját.

A bérlés igénylése az erre a célra kialakított igénylőlapon történik. (2. számú függelék)
Az engedélyezés feltételeit a rendezvény szervezőivel az engedély megadásakor közölni kell.
Az ugyanazon időpontban azonos helyiségre és eszközre érkező igények közül a helyi intézményi igényeket kell előnyben részesíteni.

Bérleti jogviszony létesítésére irányuló szerződés a jelen szabályzat mellékletében található
szerződés-minta értelemszerű kitöltésével köthető.


IV. Bérbeadás folyamata
Általános szabályok:
•A létesítményt az igénybevevő írásbeli kérelme (benyújtása legkevesebb 15 nappal az
igénybevétel előtt) alapján kapja meg, mely elbírálása e szabályozás alapján történik.

•A polgármester, a közművelődési szakemberrel egyeztetve, saját hatáskörben dönt a kérelem
engedélyezéséről.

•A községi önkormányzat intézményei elsőbbséget élveznek a bérleti jogviszony megkötésében, időpont ütközés esetén.

•Az igénylő a rendezvény megkezdése előtt a Bérbeadó számlája ellenében befizeti
egy összegben a bérleti díjat, megnevezve a felelős szervezőt.

•A bérlő a rendezvény során előforduló esetleges károkért anyagi felelősséggel tartozik,  a rendezvény lebonyolítása után a terem eredeti állapotát köteles visszaállítani, legkésőbb a rendezvényt követő napon 24.00 óráig, a takarítást is beleértve. A kulcsokat legkésőbb a rendezvényt követő második napon munkaidőben köteles visszaszolgáltatni a bérbeadónak.

Egy hétvégén kizárólag egy rendezvény tartható.

•Rendezvény lemondása esetén a bérlőnek lehetősége van a rendezvény átütemezésére 1 alkalommal, a szabad időpontokból van lehetősége választani.

•Minden esetben a bérlő köteles megnevezni egy felelős szervezőt:
50 fő feletti rendezvény estében minimum 2 fő, 
100 főfeletti rendezvénynél minimum 3 fő, 
120 fő feletti rendezvénynél minimum 4 főbiztonsági személyzet megnevezése kötelező.

•Zenés, táncos rendezvényt maximum 200 főrészére lehet tartani, ehhez a rendezőnek külön rendezvénytartási engedéllyel kell rendelkeznie. E figyelemelhívását a bérleti szerződésben fel kell tűntetni. 
A.) Kiemelt, zenés (ünnepkörhöz kötött) rendezvények esetében az igényeket írásban kell benyújtani. A szerződés akkor válik valóssá, ha a bérlő a rendezvény megrendezése előtt 15 nappal az aláírt szerződés mellett a bérleti díjat számla alapján befizeti. Időpont ütközés esetére vonatkozó szabályozás: A községi önkormányzat fenntartja a jogot, hogy a művelődési ház és a községi önkormányzat intézményei elsőbbséget élveznek a bérleti jogviszony megkötésében.
B) Egyéb rendezvények – esküvő, családi rendezvény, előadás, gyűlés, konferencia. árusítás.
Ezekre a rendezvényekre az általános szabályok vonatkoznak.

V. A terembérleti díjak megállapításának alapelvei

1. A községi önkormányzat a fenntartásában működő intézményeknek és helyi alapítású egyesületeknek, civil szervezeteknek, valamint helyi közösséggel rendelkező egyházaknak, állandó lakcímmel rendelkező helyi lakosoknak és esküvői szertartás céljából térítésmentesen biztosítja az igényelt termet rendezvényük megtartásához.
Ennek feltétele a 15 nappal korábban történő egyeztetés.

2.A nem helyi egyesületek, szervek, szervezetek, gazdasági társaságok, személyek stb. az 1. számú függelék szerinti bérleti díjat fizetnek

VI. A bérleti díj megállapításának szabályai, a számítás módszerei

A bérleti díj meghatározásánál a művelődési ház helyiségekre vonatkozó - a KSH által
hivatalosan közzétett a tárgyévet megelőző évre (az év január-december időszakára) vonatkozó szolgáltatási árindex (éves inflációs ráta) mértékével növelt mértékben – fenntartási és üzemeltetési önköltségszámítást kell figyelembe venni.

A terembérlet esetén keletkező jogdíjak (pl. szerzői jogdíj) megfizetése a bérlőt terheli.

A terembérleti díjak összegét minden év januárjában felül kell vizsgálni, és szükség esetén az
aktuális önköltségekhez kell igazítani.



Záradék: Elfogadta Balatonudvari Község Önkormányzat Képviselő-testülete a …………… számú határozatával.

Kihirdetve: …………………………….





1. számú függelék Terembérleti díj

Terembérleti díjak megállapítása

I. A terembérleti díjak mértéke függ a bérbevétel időtartamától, a rendezvény jellegétől, az igényelt technikától.

1) A községi önkormányzat a fenntartásában működő intézményeknek, helyi alapítású egyesületeknek, civil szervezeteknek, valamint helyi közösséggel rendelkező egyházaknak, állandó lakcímmel rendelkező helyi lakosoknak és esküvői szertartás céljából térítésmentes.
 2) Egyéb szervezetek, személyek részére: 15.000.30.000 Ft+ÁFA /alkalom

a) Sport, szabadidő célú igénybevétel:
Balatonudvari község területén állandó lakcímmel rendelkező lakosok részére térítésmentes
egyéb esetben: 1000.- Ft/fő

3) Üzleti tevékenység végzése, szolgáltatás nyújtása haszonszerzés céljából, pl. piac, vásár, edzés tartása: 25.000.40.000- Ft+ÁFA/nap

4) zárkörű családi rendezvény, szülinap, lakodalom 25.000 Ft 40.000+ÁFA/alkalom

5)  nyilvános rendezvény (belépőjegyes bál, diszkó, stb.) 25.000 40.000 Ft+ÁFA/alkalom

6) zenekari próbák, színházi próbák és rendezvények, koncertek, kiállítások 20.000 Ft+ÁFA/nap

7) Fentiektől eltérő célú igénybevétel esetén, továbbá az ingyenes bérbeadás lehetőségéről a polgármester egyedi elbírálás alapján dönt.

(Az Áfa mértéke 27%)







2. számú függelék Bérbeadási kérelem rendezvényekhez


BÉRBEADÁSI KÉRELEM (rendezvényhez)

Név:	
Címe:	
Adószáma:	
Számlaszáma:	
Tel/Fax/E-mail cím:	
Felelős rendezőszemély:		
Felelős rendezőszemély tel/email:		
Zenés rendezvényeknél a szabályzatban foglaltak szerint:
rendezvénybiztosítás módja:		
biztonsági személyzet létszáma:		
A rendezvény kért helyszíne:	Balatonudvari Kultúrház (Kerkápoly u. 23.)

A rendezvény részletes programja:
	
	
A rendezvényre meghívottak köre, a résztvevők várható száma:	
A rendezvénnyel kapcsolatos technikai igények és feltételek:	
A rendezvény időpontja, időtartama:	
A rendezvény jellege (politikai, zenés-táncos, családi, egyéb): 	

A házirendet megismertem, betartásáért a felelősséget vállalom.

Kelt: Balatonudvari, 20…. év..............hó	nap
	……………………………..
	Rendezőszerv cégszerű aláírása


3. számú függelék Bérleti szerződés


BALATONUDVARI KULTÚRHÁZ BÉRLETI SZERZŐDÉS
A BÉRLÉS TÍPUSA:
ESETI vagy FOLYAMATOS

Amely létrejött egyrészről:
Név:	Balatonudvari Község Önkormányzata
Címe:	8242 Balatonudvari, Ady E. u. 16.
Képviseli:	Sötét György polgármester
Adószáma:	15734037-2-19
Törzskönyvi azonosító:	734037
Számlaszáma:	11748069-15428677-00000000
Tel/Fax/E-mail cím:	kozmuvelodes@balatonudvari.hu
mint bérbeadó

másrészről:
Név:	
Címe:	
Képviseli:	
Adószáma:	
Számlaszáma:	
Tel/E-mail cím:	
mint bérlő között az alábbi feltételekkel:

1. Szerződés tárgya:	Kultúrház Nagyterem bérbeadása
A helyiség adatai:	Balatonudvari Kultúrház (Kerkápoly u. 23.)
A szerződés időbeli hatálya:	……………………………………………………….
2. Bérbeadó biztosítja a Kultúrház földszinti területét asztalokkal, székekkel, világítással, fűtéssel; illetve az illemhelyek használatát.
3. Bérlő gondoskodik a használatba vett helyiség tartozékainak állagmegóvásáról, azok rendeltetésszerű használatáról, a rend fenntartásáról, a tűzvédelmi előírások betartásáról, az esetlegesen okozott károk megtérítéséről.
4. Bérlő a Bérbeadónak okozott kárért a Ptk. meghatározásai szerint anyagi felelősséggel tartozik. Károkozás esetén a Bérlő köteles – ismeretlen elkövető esetén is – a Bérbeadó valamennyi kárát teljeskörűen megtéríteni, valamint Bérbeadót haladéktalanul értesíteni.
5. A szerződésben szereplő szolgáltatásért Bérbeadót ………………. Ft bérleti díj illeti meg.
6. Súlyos szerződésszegés esetén bármelyik fél jogosult a szerződés azonnali hatályú rendkívüli felmondására. Súlyos szerződésszegésnek minősül a Bérlő részéről, ha
a. a Házirendben foglaltakat súlyosan megsérti
b. a bérleti díj határidős megfizetését felszólítás ellenére elmulasztja.
	A Bérbeadó részéről, ha
c. a bérlemény rendeltetésszerű használatát akadályozza.

7. A jelen szerződésben nem szabályozott kérdésekben a Ptk. szabályai az irányadók. 
A Szerződő felek a fenti szerződést, mint akaratukkal mindenben egyezőt, 3 eredeti példányban írták alá.

Kelt: Balatonudvari, ……… év…….. hó……..nap




Aláírás:				
	Bérbeadó	Bérlő 

